A1 (band)

**a1** er en britisk/norsk popgruppe startet i 1998.

## Historie
### Oppstart og oppløsning 1998–2002

Bandet ble startet og satt sammen av Tim Byrne, som også fungerte som manager. I 1999 ga bandet ut sitt debutalbum *[[Here We Come]]*, og de fire singlene fra albumet plasserte seg alle blant topp seks på de britiske hitlistene. 

I markedsføringen av bandet ble det fokusert på at a1 skrev de fleste av sangene sine selv, og at medlemmene spilte instrumenter. 

Albumet *[[The A List]]* (2000) ble det store gjennombruddet for bandet. Singlene «Take on Me» og «Same Old Brand New You» nådde begge førsteplass på singellistene både i Storbritannia og i Norge. Den førstnevnte var en coverversjon av a-has låt fra 1985, som a-ha selv "kun" nådde andreplass på de britiske listene med (1986). 

a1 vant prisen «British Breakthrough Act» under BRIT Awards i 2001.

Bandets tredje studioalbum, *[[Make it Good]]* (2002), var mer rockete enn de to foregående. Singelen «Caught in the Middle» nådde andre- og tredjeplass i henholdsvis Storbritannia og Norge. 

I oktober 2002 forlot Paul Marazzi bandet, og like etterpå ble a1 oppløst.

### Comeback 2009–
I desember 2009 gjorde a1 comeback uten Paul Marazzi med konsertene *Celebrating* på Christiania Theater i Oslo. Comeback-konsertene var et spontant påfunn etter gruppas opptreden på Allsang på Grensen i august 2009, ti år etter debutalbumet.

Bandet deltok deretter i tredje delfinale i Melodi Grand Prix 2010 i Skien med låta «Don't Wanna Lose You Again». De opptrådte sist og gikk sammen med Didrik Solli-Tangen videre til finalen i Oslo Spektrum. I finalen endte bandet på en andreplass bak Solli-Tangen.

11. oktober 2010 ga bandets ut sin første studioplate på åtte år, *Waiting for Daylight*. I 2012 ga a1 ut albumet *Rediscovered* eksklusivt for det norske markedet. Den debuterte på 17. plass på hitlistene, noe som var den laveste førsteukes-plasseringen for et a1-album.

I 2014 deltok a1 i ITV2-dokumentarserien The Big Reunion.

I 2018 returnerte Marazzi til gruppa i anledning 20-årsjubileet og turné i Asia. Gjenforeningen ble markert med singelen «Armour», som ble "Single of the Week" på NPS Music.

### Kjøpesenterulykken i Jakarta
Den 18. mars 2001, under en signering på et kjøpesenter i Jakarta i Indonesia, ble fire tenåringsjenter trampet i hjel og to andre livstruende skadet i trengselen som oppstod. En talsmann for gruppen sa: «*De er sønderknust og planlegger straks å returnere tilbake til Storbritannia. De har avlyst resten av turneen, og deres tanker går til familie og venner til de drepte og skadde.*»

## Medlemmer

### Nåværende
*Mark Read – sang, piano
*Ben Adams – piano, sang
*Paul Marazzi – sang
*Christian Ingebrigtsen – gitar, sang, piano

## Diskografi

### Album

* *[[Here We Come]]* (1999)
* *[[The A List]]* (2000)
* *[[Make it Good]]* (2002)
* *[[a1 (EP)|a1]]* (2002)
* *[[The Best of a1]]* (2004)
* *[[The Greatest Hits (a1)|The Greatest Hits]]* (2009)
* *[[Waiting for Daylight]]* (2010)
* *[[Rediscovered]]* (2012)
* *[[Caught in the Middle: The Collection]]* (2016)

### Singler

* «Be the First to Believe» (1999)
* «Summertime Of Our Lives» (1999)
* «Everytime» (1999)
* «Like a Rose» (2000)
* «Take on me» (2000)
* «Same Old Brand New You» (2000)
* «No More» (2001)
* «Caught in the Middle» (2002)
* «Make it Good» (2002)
* «Nos Differences» (2002)
* «Take You Home» (2009)
* «Don't want to lose you again» (2010)
* «In Love and i Hate It» (2010)
* «Waiting for Daylight» (2011)
* «Another Year Gone» (2011)
* «Just Three Words» (2012)
* «Trust Me» (2012)
* «Christopher Columbus» (2013)
* «Critical Love» (2014)
* «Armour» (2018)

## Videografi

### Videoer

* *Here We Come – Special Limited Edition Bonus VCD* (1999)
* *In The Picture* (2000)

### Musikkvideoer

* *Be The First To Believe* (1999)
* *Summertime Of Our Lives* (1999)
* *Everytime* (1999)
* *Ready Or Not* (1999)
* *Like A Rose* (2000)
* *Take On Me* (2000)
* *Same Old Brand New You* (2000)
* *No More* (2001)
* *[[Caught in the Middle]]* (2002)
* *Make it Good* (2002)
* *Waiting for Daylight* (2011)
* *Trust Me* (2012)

## Turnéhistorie
* *20th Anniversary Reunion Tour* (oktober 2018) 6 konserter i Indonesia, Singapore, Filippinene

## Referanser


## Eksterne lenker
* 
*